Bonifacius etc:a dilecto filio Erlando Petri, canonico Aboensi, salutem etc:a. Vite ac morum honestas aliaque laudabilia probitatis et virtutum merita, super quibus apud nos fidedigno commendaris testimonio, nos inducunt, ut tibi reddamur ad gratiam liberales. Volentes itaque tibi, qui presbyter es, premissorum meritorum tuorum intuitu gratiam facere specialem, canonicatum ecclesie Aboensis, in qua maiores, medie et minores prebende fore noscuntur, cum plenitudine iuris canonici apostolica tibi auctoritate conferimus et de illo etiam prouidemus, ac vnam ex huiusmodi minoribus prebendis necnon beneficium ecclesiasticum cum cura uel sine cura, cuiusquidem beneficij fructus, redditus et prouentus, si cum cura vigintiquinque, si vero sine cura fuerit decem et octo marcharum argenti secundum communem extimationem ualorem annuum non excedant, ad collationem, prouisionem, presentationem seu quamuis aliam dispositionem venerabilis fratris nostri .. episcopi Aboensis et dilectorum filiorum .. prepositi, .. archidiaconi et capituli ecclesie Aboensis communiter uel diuisim pertinens, dummodo beneficium huiusmodi canonicatus et prebenda ecclesie cathedralis non existat, si qua uacant ad presens uel cum simul aut successive uacauerint, …. conferenda tibi post acceptacionem huiusmodi cum omnibus iuribus et pertinentijs suis donationi apostolice reseruamus …. Datum Rome apud Sanctum Petrum decimoseptimo kalendas februarij anno quintodecimo. Simili modo: venerabili fratri .. episcopo Tudensi et dilectis filijs .. decano Vpsalensis ac archidiacono Strenginensis ecclesiarum ….. Jac. xi. xiii. de Teramo.